Участниците се разпределят в равни отбори от по 3-ма души.
Ако общият брой участници се дели на 3 с остатък 1, последните два отбора се сформират от по 2-ма души.
Ако общият брой участници се дели на 3 с остатък 2, последният отбор се сформира от 2-ма души

(Пример:

150 участници = 50 отбора от по 3-ма души
151 участници = 49 отбора от по 3-ма души и 2 отбора от по 2-ма души
152 участници = 50 отбора от по 3-ма души и 1 отбор от 2-ма души)

Отборите се разделят на групи от по толкова отбора, колкото са броя пунктове в състезанието, като в последната група броят на отборите е равен на броя на останалите негрупирани отбори (0 < n < 15)

(Пример:

45 отбора и 15 пункта = 3 групи
50 отбора и 15 пункта = 3 групи от по 15 отбора и 1 група от 5 отбора)

Всяка група от отбори стартира състезанието през интервал от 5 минути, като всеки отбор в група започва от пункта с номер, съответстващ на номера на отбора в групата, и завършва състезанието на пункта с предходен номер.
ЗАБЕЛЕЖКА: На контролните талони пунктовете поставят своите печати в първата поред свободна кутийка, А НЕ в кутийката, съответстваща на номера на пункта!

(Пример:

50 отбора, 15 пункта = 3 групи по 15 отбора и 1 група от 5 отбора, глобално начало: 00:00

1-ва група (15 отбора) - старт в 00:00
2-ра група (15 отбора) - старт в 00:05
...

1-ви отбор от 1-ва група стартира от 1-ви пункт (получават печат в 1-вата кутийка) и завършва на 15-ти пункт
2-ри отбор от 1-ва група стартира от 2-ри пункт (получават печат в 1-вата кутийка) и завършва на 1-ви пункт
...)

За победител в играта се счита отборът, събрал последователни печати от всички пунктове за най-кратък период от време между момента на финиширане и момента на стартиране на отбора.